অপরূদ্ধ / ফোরকান ,খুলনাঃ আমার দেশ পত্রিকার সম্পাদক মাহমুদুর রহমান বলেছেন, আমি অত্যাচারিত। আমি আইনের শাসন পাইনি। তবে আইনের প্রতি শ্রদ্ধাশীল। দূর্ভাগ্যজনক হচ্ছে, ৫০০ ধারার মামলায় এই রকম এ্যারেস্ট ওয়ারেন্ট দেওয়া আমি মনে করি সংবাদপত্রের স্বাধীনতার উপর আঘাত এবং এটার ব্যাপারে সকল  সাংবাদিকের ঐক্যবদ্ধ হওয়া উচিত। এভাবে মানহানির মামলার এগুলোর ব্যাপারে দলমত নির্বিশেষে সকলের প্রতিবাদ জানানো উচিত।   গতকাল মঙ্গলবার সকালে গোপালগঞ্জের মুখ্য বিচারিক হাকিমের আদালতে একটি মানহানি মামলায় আত্মসমর্পন করে জামিনে বেড়িয়ে এসে স্থানীয় পৌরপার্কের সামনে দাড়িয়ে সাংবাদিকদের কাছে এসব কথা বলেন।  এসময় মাহমুদুর রহমানের ব্যাক্তিগত এক দেহররি সঙ্গে পুলিশের ধাক্কা ধাক্কির ঘটনাকে কেন্দ্র করে উপস্থিত বিএনপির নেতা-কর্মীদের মধ্যে উত্তেজনা ছড়িয়ে পরে। স্থানীয় বিএনপি নেতা-কর্মীরা এসময় মাহমুদুর রহমানের বিরুদ্ধে  মিথ্যা মামলা প্রত্যাহারে দাবীতে মিছিল বের করে। এর আগে সকাল সাড়ে ৯টার মধ্যে আদালতে প্রবেশ করেন মাহমুদুর রহমান।  এসময় তার সঙ্গে জাতীয় প্রেসকাবের সাধারন সম্পাদক সৈয়দ আবদাল আহম্মেদ, সাংসদ প্রকৌশলী গোলাম মোস্তফা, কবি আব্দুল হাই সিকদারসহ স্থানীয় বিএনপির নেতা-কর্মীরা উপস্থিত ছিলেন।  গতকাল সোমবার গোপালগঞ্জের জেষ্ঠ বিচারিক হাকিম মোল্লা সাইফুল আলমের আদালতে পুলিশের দাখিলকৃত অভিযোগ পত্র গ্রহনের শুনানীর নির্ধারিত দিনে হাজির না থাকায় আদালত তার বিরুদ্ধে গ্রেপ্তারী পরোয়ানা জারি করেন।  মাহমুদুর রহমানের আইনজীবী  এ্যাড. ইমন কবীর জানান, গতকাল সোমবার আমার মক্কেলের ঢাকার আদালতে একটি মামলায় হাজিরা থাকায় তিনি আসতে পারেন নি। গতকাল মঙ্গলবার আদালতে হাজির হয়ে আত্মসমর্পন করে জামিন প্রার্থনা করলে বিজ্ঞ বিচারক তা মঞ্জুর করেন। মহামুদুর রহমানের পে এ্যাডভোকেট ফকির আব্দুল মান্নান, গোপালগঞ্জ জেলা বারের সাধারন সম্পাদক এ্যাডভোকেট এম এম নাসির আহমেদ, এ্যাডভোকেট আবুল খায়ের, এ্যাডভোকেট এম এম আলম সেলিম, এ্যাডভোকেট তৌফিকুল ইসলামও আদালতে হাজির ছিলেন।  তবে আদলতের মধ্যে এসময় পুলিশ সাংবাদিকদের প্রবেশ করতে বাধা দেয়।  বিগত ২০১০ সালে ৪  এপ্রিল দৈনিক আমারদেশ পত্রিকায় যুদ্ধাপরাধীর তালিকায় আওয়ামীলীগের শীর্ষ নেতা ও স্বজনরা -শীর্ষক একটি সংবাদ প্রকাশিত হয়। এর প্রেক্ষিেত গোপালগঞ্জ জজ কোর্টের অতিরিক্ত সরকারী কৌশুলী এ্যাড. দেলোয়ার হোসেন সরদার বিগত ২০১০ সালের ৩ জুন মুখ্য বিচারিক হাকিমের আদালতে মাহমুদুর রহমানসহ ৮ জনকে আসামী করে একটি মামলা (মামলা নং- ০১ তারিখ ৩/৬/২০১০, ধারা ৪২০/৪৬৯/৫০০/৫০২/৩৪) করেন। আদালত ১৮ এপ্রিল এ মামলার পরবর্তী তারিখ ধার্য্য করেছেন।